
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 690 

18 Ιουνίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Πευκάκια» Δήμου Σα- 
μίων.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Λεβαδέων (Ν. Βοιωτίας). 2 

ΑΠΟΦΑΣΕΙΣ 

Τροποποίηση ρυμοτομικού σχεδίου στο ΟΤ Γ 968 της 
πολεοδομικής ενότητας Βατάν του Δήμου Κατερί¬ 
νης, Ν. Πιερίας. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 409 ( 1 ) 

Καθορισμός των ορίων του αιγιαλού και δημιουργία ζώνης 
παραλίας στη θέση «Πευκάκια» Δήμου Σαμίων. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις του άρθρου 
13 του Ν. 1078/1980 και του άρθρου 23 του Ν. 1337/ 
1983. 

2. Τις διατάξεις της παραγράφου 9 του άρθρου 1 του 
Κεφαλαίου Β' της 0.208/181 /26.4.1982 (ΦΕΚ 214/1982 
Β') κοινής αποφάσεως των Υπουργών Προεδρίας της Κυ- 
βερνήσεως και Οικονομικών «Για την αναμόρφωση Συλλο¬ 
γικών Οργάνων Γνωμοδοτικής και Αποφασιστικής αρμο¬ 


διότητας του Υπουργείου Οικονομικών» και του άρθρου 
100 του Π.Δ. 284/1988. 

3. Την από 24.9.1992 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας», που καθόρισε τα όρια αιγιαλού και της παρα¬ 
λίας στην περιοχή Πευκάκα Δήμου Σαμίων και το από Αύ¬ 
γουστο 1992 με κλίμακα 1:500 τοπογραφικό διάγραμμα 
του Γεωργίου Βασιλείου Τοπ/φου μηχανικού που θεωρή¬ 
θηκε την 23.9.1992 από τη Διεύθυνση Τεχνικών Υπηρε¬ 
σιών της Νομαρχίας Σάμου και συνοδεύει την έκθεση της 
προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/153/93/Σχ. 348/ 
12.3.1993 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/55 «περί διοικητικής αποκεντρώσεως», σε συνδυα¬ 
σμό με τις διατάξεις του από 28.6.1955 Β.Δ/τος «περί 
εξαιρέσεως από της κατά το άρθρο 1 παράγρ. 1 του Ν. 
3200/55 αρμοδιότητος των Νομαρχών, αντικειμένων τι- 
νών αρμοδιότητας του Υπουργού των Οικονομικών», του 
Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις πε¬ 
ριφερειακές Αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 24.9.1992 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Αύγουστο 1992 
τοπογραφικό διάγραμμα που τη συνοδεύει, το οποίο συ¬ 
ντάχθηκε από τον Γεώργιο Βασιλείου μηχανικό, με κλί¬ 
μακα 1:500 και θεωρήθηκε την 23.9.1992 από τη Διεύ¬ 
θυνση Τεχνικών Υπηρεσιών της Νομαρχίας Σάμου, επί του 
οποίου η παραπάνω Επιτροπή, με κόκκινη γραμμή καθό¬ 
ρισε τα όρια του αιγιαλού στη θέση Πευκάκια Δήμου Σα¬ 
μίων. 

Η παρούσα απόφαση μαζί με την έκθεση και το διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Σάμος, 3 Ιουνίου 1993 
Ο Νομάρχης 

ΚΩΝ/ΝΟΣ ΦΟΥΝΤΖΗΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας. 

Για τον πρώτο καθορισμό των ορίων του αιγιαλού και πα¬ 
ραλίας στη θέση «Πευκάκια» Δήμου Σαμίων. 

Σάμος την 24.9.1992 οι υπογεγραμμένοι: 

1. Αναστάσιος Καλτεριμτζής, Προϊστάμενος της Κτημα¬ 
τικής Υπηρεσίας Σάμου, ως Πρόεδρος. 

2. Αριστομένης Σεχιώτης, Προϊστάμενος της Δ.Τ.Υ. Σά¬ 
μου. 

3. Βασίλειος Μανωλάκος, Λιμενάρχης Σάμου, ως μέλη, 

αποτελούντες την Επιτροπή Καθορισμού Ορίων Αιγια- 

λού και Παραλίας και θέσεων Αμμοληψίας του άρθρου 
100 του Π.Δ. 284/1988, όπως συγκροτήθηκε με την ΕΦ 
7221/30.12.88 και 532/15.12.1989 απόφαση Νομάρχη 
Σάμου, αφού συνήλθαμε ύστερα από πρόσκληση του Προ¬ 
έδρου της, μεταβήκαμε στην παραπάνω περιοχή για επι¬ 
τόπια εξέταση και έχοντας υπόψη: 

1. Το αίτημα της Διευθύνσεως Τεχνικών Υπηρεσιών Σά¬ 
μου, για την ανάγκη εκτέλεσης έργων στον αιγιαλό και τη 
θάλασσα στη θέση «Πευκάκια» Δήμου Σαμίων, προκειμέ- 
νου να γίνει η παράκαμψη τη εθνικής οδού Σάμου - Καρ- 
λοβάσου. 

2. Το συνταχθέν τοπογραφικό και υψομετρικό διά¬ 
γραμμα σε μια πινακίδα υπό κλίμακα 1:500 με ημερομηνία 
Αύγουστος 1992 από τον τοπογράφο μηχανικό Γεώργιο 
Βασιλείου της ΔΤΥ Σάμου και ελεγμένο κατά το δυνατόν 
για την ορθή αποτύπωσή του, από το μηχανικό του Δημο¬ 
σίου Αριστομένη Σεχιώτη και θεωρημένο από τη Διεύ¬ 
θυνση Τεχνικών Υπηρεσιών Σάμου την 23.9.1992 σύμ¬ 
φωνα με το άρθρο 20 του Ν. 719/1977. 


3. Τις διατάξεις του Αν. Νόμου 2344/1940 «περί αιγια- 
λού και παραλίας», όπως τροποποιήθηκαν και ισχύουν και 
την με την εφαρμογή αυτών υπάρχουσα Δικαστηριακή και 
Διοικητική Νομολογία. 

4. Τη σχηματισθείσα αντίληψη, από την επιτόπιο εξέ¬ 
ταση, του πλάτους της βρέχόμενης ζώνης της ξηρός και 
των λοιπών συνθηκών που τελεί αυτή, όπως μορφολογία 
της περιοχής, κατάσταση αυτής, κατάσταση θαλάσσιου 
χώρου, παλίρροια και θαλάσσια ρεύματα και τις επικρα¬ 
τούσες καιρικές συνθήκες, πνέοντες άνεμοι κ.λπ. 

5. Όλα τα λοιπά στοιχεία που περιήλθαν στην κατοχή 
μας, όπως παλαιό διαγράμματα και φωτογραφίες, αερο¬ 
φωτογραφίες της ΓΥΣ, τίτλοι ιδιοκτησίας των ομόρων 
ιδιοκτησιών, μαρτυρικές καταθέσεις ηλικιωμένων προσώ¬ 
πων και από τη συσχέτιση αυτών προκύψαντα συμπερά¬ 
σματα. 

6. Την ανάγκη να τεθεί ζώνη παραλίας τουλάχιστον 10 
μέτρων, επειδή δεν εξυπηρετούνται οι σκοποί του άρθρου 
7 του Α.Ν. 2344/1940, καθορίζει: 

Επάνω στο υποβληθέν τοπογραφικό και υψομετρικό 
διάγραμμα: 

Α. Την οριογραμμή του αιγιαλού με συνεχή κόκκινη πο¬ 
λυγωνική γραμμή, της οποίας οι κορυφές Α1 έως Α14 εξα¬ 
σφαλίζονται από σταθερά σημεία. 

Β. Την οριογραμμή της παραλίας με συνεχή κίτρινη πο¬ 
λυγωνική γραμμή, της οποίας οι κορυφές Π1 έως Π14 
εξασφαλίζονται, επίσης από σταθερά σημεία. 

Αποφαίνεται, ότι δεν υφίσταται παλαιός αιγιαλός και ότι 
στη ζώνη του αιγιαλού και παραλίας υπάρχουν κτίσματα τα 
οποία δεν εξαιρούνται. 

Η Επιτροπή 

Ο Πρόεδρος Τα μέλη 


6729 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


673-1 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.64928 (2) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου του Δήμου Λεβαδέων (Ν. Βοιωτίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 2489/1991 πράξη συναίνεσης ενώπιον του συμ¬ 
βολαιογράφου Λιβαδειάς Κωνσταντίνου Κοτσωνά, των 
Σταυρούλας Κοπανώ και Τριανταφυλλιάς Κουτσοβασίλη, 
αποκλειστικών κυρίων του παρακάτω περιγραφομένου 
ακινήτου. 

7. Την 2490/1991 πράξη εκχώρησης δικαιωμάτων απο¬ 
ζημίωσης ρυμοτομουμένων τμημάτων οικοπέδου από 
πράξη αναλογισμού του πολεοδομικού γραφείου και πα¬ 
ραίτηση από δικαιώματα αποζημιώσεων υπό διαλυτική αί¬ 
ρεση των ίδιων ενώπιον του ίδιου συμβολαιογράφου. 

8. Την 308/1991 γνωμοδότηση του Κεντρικού Συμβου¬ 
λίου Χωροταξίας και Δημοσίων Έργων. 

9. Την 100429/5.12.1992 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Αρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με το από 30.10.1971 Β.Δ/γμα (Δ’ 269) 
και από 25.10.1983 (Δ' 543) Π.Δ/γμα ακινήτου (βαρυνο- 
μένου) που βρίσκεται εντός του ρυμοτομικού σχεδίου του 
Δήμου Λεβαδέων (Ν. Βοιωτίας) και μεταξύ των οδών Φί- 
λωνος και Χαιριωνείας του οποίου την αποκλειστική κυ¬ 
ριότητα έχουν οι παραπάνω συναινούντες στη μεταφορά 
συντελεστή Σταυρούλα Κοπανώ και Τριανταφυλλιά Κου¬ 
τσοβασίλη, όπως το βαρυνόμενο ακίνητο φαίνεται με πρά¬ 
σινη διαγράμμιση στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 64928/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου: 92,67 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 2,4. 

δ. Δομήσιμη επιφάνεια που αντιστοιχεί σ’ αυτό: 92,67 
τ.μ. χ 2,4 =222,40 τ.μ. 

ε. Μεταφερόμενη δομήσιμη επιφάνεια: 222,40 τ.μ. εκ 
των οποίων 64,82 τ.μ. από ισόγειο και 157,58 τ.μ. από 
ορόφους. 

Αρθρο 2 

1. Εγκρίνεται η χορήγηση τίτλου μεταφοράς συντελε¬ 
στή δόμησης στο όνομα των Σταυρούλας Κοπανώ και 
Τριανταφυλλιάς Κουτσοβασίλη, για εμβαδόν 222,40 τ.μ. 
(64,82 τ.μ. από ισόγειο και 157,58 τ.μ. από ορόφους). 

2. Ο μεταφερόμενος με το παρόν διάταγμα συντελε¬ 
στής δόμησης δεν θα πραγματοποιηθεί εντός του Λεκα¬ 
νοπεδίου Αττικής. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 83/93 ( 3 ) 

Τροποποίηση ρυμοτομικού σχεδίου στο ΟΤ Γ 968 της πο- 
λεοδομικής ενότητας Βατόν του Δήμου Κατερίνης, Ν. 
Πιερίας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΑΤΕΡΙΝΗΣ 
Έχοντας υπόψη: 

1. Τις διατάξεις του Ν.Δ. από 17.7.1923 «περί σχεδίων 
πόλεων, κωμών και συνοικισμών του Κράτους, όπως τρο¬ 
ποποιήθηκε και συμπληρώθηκε μεταγενέστερα και ειδι¬ 
κότερα τα άρθρα 3 και 70. 

2. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71 και με την 
παρ. 3 του αρθρ. 34 του Ν. 1577/1985 (ΦΕΚ 210Α). 

3. Το από 23.4.1929 Π.Δ. (ΦΕΚ 155/Α722.4.29) περί 
ΓΟΚ. 

4. Την εγκ. Ε.123/15/1 /4.1.61 του ΥΔΕ περί «υποβλη- 
τέων στοιχείων προτάσεων έγκρισης ή τροποποίησης πο- 
λεοδομικών σχεδίων». 

5. Την εγκ. Γ 30237/4966/Ε 48/8.10.79 Δ/νση Γ3 του 
ΥΔΕ περί «προτάσεων τροποποίησης ρυμοτομικών σχε¬ 
δίων». 

6. Το από 26.1.1987 Π.Δ. περί «Μεταβίβασης αρμοδιο¬ 
τήτων τροποποιήσεων εγκεκριμένου σχεδίου πόλης και 
πολεοδομικών εφαρμογών στο Δήμο Κατερίνης» (ΦΕΚ 
56/Δ75.2.87). 

7. Τις με αρ. 212/92 και 312/92 αποφάσεις του Δημοτ. 
Συμβουλίου. 



8. Την από 4.3.1993 γνωμοδότηση του ΣΧΟΠ Ν. Πιε¬ 
ρίας και μετά από σχετική συζήτηση, αποφασίζει: 

Αρθρο Ιο 

Εγκρίνει την τροποποίηση του ρυμοτομικού σχεδίου πό- 
λεως Κατερίνης στο ΟΤ Γ 968 της πολεοδομικής ενότη¬ 
τας Βατάν και συγκεκριμένα την μετατόπιση της Ρ.Γ. επί 
της Γ' παρόδου Σαλαμίνος έτσι ώστε να ταυτίζεται με τις 
περιφράξεις των ιδιοκτησιών και να αποφεύγονται προ¬ 
σκυρώσεις τμημάτων του δρόμου, όπως φαίνεται στο συ¬ 
νημμένο διάγραμμα. 

Αρθρο 2ο 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δημοσίου και 
του Δήμου Κατερίνης. 

Αρθρο 3ο 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 4 Ιουνίου 1993 
Ο Δήμαρχος 

ΜΕΝΕΛΑΟΣ ΤΕΡΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




